4. Opklassificering af veje - Vedtagelse af opklassificering af veje i tredje etape (Åben)
Tidl. politisk behandling TM-U 08.10.20
Forventet sagsgang
TM-U
Lovgrundlag
Lov om offentlige veje
SAGENS INDHOLD
Teknik- og Miljøudvalget skal i denne sag træffe afgørelse om opklassificeringen af private fællesveje til 
offentlige veje i [adresse] og [adresse]. Sagen omfatter projektets tredje af i alt syv etaper. Det samlede 
projekt er beskrevet i vedlagte bilag. Der er 75 private fællesveje i tredje etape, hvoraf 39 foreslås 
opklassificeret.
Teknik- og Miljøudvalget godkendte den 8. oktober 2020 38 påtænkte afgørelser om opklassificering af 
private fællesveje. De påtænkte afgørelser har efterfølgende været i høring i perioden 15. oktober 2020 til 
1. december 2020. Der er indkommet i alt syv høringssvar. Teknik- og Miljøudvalget skal nu tage stilling til, 
hvorvidt de indkomne høringssvar giver anledning til at justere de påtænkte afgørelser om opklassificering.
 
Høringssvarene er beskrevet i vedlagte bilag sammen med Teknik og Miljøs kommentar og indstilling. Den 
fulde ordlyd af høringssvarene er også vedlagt.
VURDERING
Seks af høringssvarene er indsendt af interessenter, hvis veje er foreslået opklassificeret. I svarene 
beskrives primært ønsker om, at beslutningen også bør omfatte tilgrænsende stier, ønsker om 
hastighedsbegrænsende foranstaltninger og ønsker til omfanget af vedligeholdelse. Hertil kommer en 
række spørgsmål og kommentarer til opklassificeringen. Høringssvarene er indsendt af både 
privatpersoner og grundejerforeninger.
Et af høringssvarene er indsendt på vegne af Klirevejs Grundejerforening, hvis vej ikke er foreslået 
opklassificeret. Teknik og Miljø vurderer, at høringssvaret giver anledning til at ændre den påtænkte 
afgørelse, så Klirevej medtages. Dette imødekommer høringssvaret.
De resterende 38 påtænke afgørelser indstilles godkendt uden ændringer.
ØKONOMI
Driften af de opklassificerede veje finansieres af driftsudvidelsen vedtaget i Budget 2018-21. 
Udmatrikulering af veje og udskiftning af slidlag finansieres af anlægsmidler, som er vedtaget i Budget 
2021-24 (A-237).
INDDRAGELSE
De påtænkte afgørelser har været fremlagt i både offentlig og individuel høring i perioden 15. oktober 2020 
til 1. december 2020. Den individuelle høring omfattede vej- og grundejere på veje, der var påtænkt 
opklassificeret.
 
Forud for høringsperioden var der planlagt et borgermøde på [adresse] 26. oktober 
2020. Det blev imidlertid besluttet at aflyse borgmødet på grund af for få tilmeldte. I stedet blev de borgere, 
Teknik- og Miljøudvalget
04-03-2021 08:00
Sagsnr. MOD-2020-00148
DokID: 
Sagsbehandler: Selma Jørgensen 
([adresse]) (marir)
som havde tilmeldt sig borgermødet, tilbudt et telefonisk dialogmøde, hvor projektet blev forklaret, og hvor 
der var mulighed for at stille spørgsmål.
INDSTILLING
Den konstituerede direktør for Teknik og Miljø indstiller til Teknik- og Miljøudvalget:
 
1.    At de påtænkte afgørelser om opklassificering af private fællesveje præciseres som foreslået og 
vedtages endeligt.
BESLUTNING
Teknik- og Miljøudvalget, 4. marts 2021
Fraværende: Ingen.
Godkendt.
Bilag
1.
Høringssvar samlet (2391657)
2.
Administrativ kommentar og indstilling for konkrete høringssvar (2387453)
3.
Oversigtskort tredje etape (2394919)
4.
Dagmar Kristoffersen med veje der helt eller delvist opklassificeres (2391876)
5.
Notat vedr. den samlede opklassificering af private fællesveje (2397584)
6.
Afgørelser etape 3 samlet (2403074)
